ಬೆಂಗಳೂರು ನಗರ ಜಿಲ್ಲೆ

ಬೆಂಗಳೂರು ನಗರ ಜಿಲ್ಲೆ ನಮ ರಾಜ್ಯೊದ ಒಂಜಿ ಜಿಲ್ಲೆ. ರಾಜ್ಯೊಡು ಇಪ್ಪುನ ೩೧ ಜಿಲ್ಲೆಲೆಡ್ ಎಚ್ಚ ಜನಸಾಂದ್ರತೆ ಇಪ್ಪುನ ಜಿಲ್ಲೆ ಪಂಡ ಬೆಂಗಳೂರು ನಗರ ಜಿಲ್ಲೆ. ಈ ಜಿಲ್ಲೆದ ಕೇಂದ್ರ ಜಿಲ್ಲಾ ಕೇಂದ್ರ ಬೆಂಗಳೂರು. ಈ ಜಿಲ್ಲೆದ  ಮೂಡಾಯಿ ಬುಕ್ಕೊ ಬಡಕಾಯಿಡ್ ದೊಡ್ಡಬಳ್ಳಾಪುರ, ಪಡ್ಡಾಯಿಡ್ ರಾಮನಗರ ಬುಕ್ಕೊ ತೆನ್ಕಾಯಿಡ್ ತಮಿಳುನಾಡುದ ಕೃಷ್ಣಗಿರಿ ಜಿಲ್ಲೆ ಸುತ್ತುವರಿದ್ ಉಂಡು.

ದುಂಬುದ ಬೆಂಗಳೂರು ಜಿಲ್ಲೆನ್ ಬೆಂಗಳೂರು ನಗರ ಬುಕ್ಕೊ ಬೆಂಗಳೂರು ಗ್ರಾಮೀಣ ಜಿಲ್ಲೆ ಪುದರ್‌ಡ್ ವಿಂಗಡಣೆ ಮಲ್ತಿಬುಕ್ಕೊ ಬೆಂಗಳೂರು ನಗರ ಜಿಲ್ಲೆ ೧೯೮೬ನೇ ಇಸವಿಡ್ ಅಸ್ತಿತ್ವೊಗು ಬತ್ತ್ಂಡ್. ಬೆಂಗಳೂರು ನಗರ ಜಿಲ್ಲೆಡ್  ಬೆಂಗಳೂರು, ಕೆಂಗೇರಿ, ಕೃಷ್ಣರಾಜಪುರ, ಸರ್ಜಾಪುರ ಬುಕ್ಕೊ ಆನೇಕಲ್ ಪುದರ್‌ದ ೫ ತಾಲೂಕುಲು ಉಲ್ಲ.

ಇಸ್ತೀರ್ನೊ ಬುಕ್ಕ ಜನಸಂಖ್ಯಾ ಶಾಸ್ತ್ರ
 ಇಸ್ತೀರ್ನೊ 
ಬೆಂಗಳೂರು ನಗರ ಜಿಲ್ಲೆದ ಒಟ್ಟು ಇಸ್ತೀರ್ನೊ 2,196 ಚದರ ಕಿಲೋಮೀಟರ್ ಇಸ್ತೀರ್ನೊದ ಲೆಕ್ಕೊಡು ಉಂದು ಕರ್ನಾಟಕೊದ ಎಲ್ಯ ಜಿಲ್ಲೆ. ರಾಜ್ಯದ ಒಟ್ಟು ವಿಸ್ತೀರ್ಣೊದ ೧.೧೪% ಮಾತ್ರ ಉಂಡು. ಉಂದೆತ ಗಾತ್ರ ರಾಜ್ಯೊಡು ಅತಿ ಮಲ್ಲ ಬೆಳಗಾವಿ ಜಿಲ್ಲೆಡ್ದ್ (13,415 ಚದರ ಕಿ.ಮೀ.) ಸುಮಾರ್ ಆಜಿ ಬಾರಿ ಎಲ್ಯ ಉಂಡು, ಅಂಚನೆ ಎಲ್ಯ ಜಿಲ್ಲೆಲೆಡ್ ಒಂಜಿ ಆಯಿನ ಉಡುಪಿ ಜಿಲ್ಲೆಡ್ದ್ (3,582 ಚದರ ಕಿ.ಮೀ.)ಲಾ ಎಲ್ಯ ಉಂಡು. ವಿಚಿತ್ರ ದಾದ ಪನ್ನಗ, ಇಸ್ತೀರ್ನೊಡು ಮಸ್ತ್ ಎಲ್ಯ ಇಪ್ಪುನ ಈ ಜಿಲ್ಲೆ ರಾಜ್ಯೊಡು ಎಚ್ಚ ಜನಸಾಂದ್ರತೆ ಇಪ್ಪುನ ಜಿಲ್ಲೆಲಾ ಅಂದ್. ಮುಲ್ಪ ಪ್ರತಿ ಚದರ ಕಿ.ಮೀ.ಗ್ 4,381 ಜನ ಉಲ್ಲೆರ್. ನಗರ ಪ್ರದೇಶೊಲೆಡ್ 90.94% ಜನಸಂಖ್ಯೆ ಉಪ್ಪುನೆರ್ದಾತ್ರ, ರಾಜ್ಯೊದ ಬೇತೆ ಜಿಲ್ಲೆಲೆಗ್ ಹೋಲಿಕೆ ಮಲ್ಪುನಗ ಗಮನಾರ್ಹವಾದ್ ಎಚ್ಚ ಮಟ್ಟೊದ ನಗರೀಕರಣೊನುಲಾ ತೋಜಾವುಂಡು.

 ಜನಸಂಖ್ಯಾ ಶಾಸ್ತ್ರ
೨೦೧೧ ರ ಜನಗಣತಿ ಪ್ರಕಾರ, ಬೆಂಗಳೂರು ನಗರ ಜಿಲ್ಲೆಡ್ ೯೬,೨೧,೫೫೧ದಾತ್ ಜನಸಂಖ್ಯೆ ಉಂಡು. ಜನಸಂಖ್ಯೆದ ಲೆಕ್ಕಡ್ ಬೆಂಗಳೂರು ನಗರ ಜಿಲ್ಲೆ, ನಮ ದೇಸೊಡು ಇಪ್ಪುನ ಒಟ್ಟು ೬೪೦ ಜಿಲ್ಲೆಲೆಡ್ ಮೂಜಿನೆ ಸ್ಥಾನೊಡು ಉಂಡು. ಜಿಲ್ಲೆಡ್ ಒಂಜಿ ಚದರ ಕಿಲೋಮೀಟರ್‌ಡ್ 4,378 ಜನೊಕ್ಲು ಉಲ್ಲೆರ್. ೨೦೦೧-೨೦೧೧ದ ಪೊರ್ತುಡು ಈ ಜಿಲ್ಲೆದ ಜನಸಂಖ್ಯೆ ಬೆಳವಣಿಗೆದ ದರ ೪೬.೬೮% ಆದಿತ್ತ್ಂಡ್. ಜಿಲ್ಲೆದ ಲಿಂಗಾನುಪಾತ ೧೦೦೦/೯೦೮. ಪನ್ನಗ ಪ್ರತಿ 1000 ಪುರುಷೆರೆಗ್ 908 ಪೊಣ್ಣುಲು ಉಲ್ಲ. ೮೮.೪೮%ದಾತ್ ಸಾಕ್ಷರತೆದ ಪ್ರಮಾಣ ಉಂಡು. ಒಟ್ಟು ಜನಸಂಖ್ಯೆದ 90.94% ಜನಕ್ಲು ನಗರ ಪ್ರದೇಶೊಲೆಡ್ ವಾಸ ಮಲ್ಪೆರ್. ಒಟ್ಟು ಜನಸಂಖ್ಯೆದ 12.46%ದಾತ್ ಅನುಸೂಚಿತ ಜಾತಿಲು ಬುಕ್ಕೊ 1.98%ದಾತ್ ಅನುಸೂಚಿತ ಪಂಗಡದ ಜನಕ್ಲು ಉಲ್ಲೆರ್.

 ಹವಾಮಾನ
ಬೆಂಗಳೂರು ನಗರ ಜಿಲ್ಲೆ ಸಮುದ್ರ ಮಟ್ಟೊಡ್ದ್ ಸರಾಸರಿ 901.77 ಮೀಟರ್ (2,958.56 ಅಡಿ) ಎತ್ತರೊಡು ಉಂಡು ಕೊಪ್ಪೆನ್-ಗೀಗರ್ ವರ್ಗೀಕರಣ ವ್ಯವಸ್ಥೆದ ಪ್ರಕಾರ ಉಷ್ಣವಲಯದ ಚಿಮ ಬುಕ್ಕೊ ಉಣ್ಗೆಲ್ ಸವನ್ನಾ ಹವಾಮಾನೊದ ವಿಬಾಗೊಡು (Aw) ಬರ್ಪುಂಡು. ಮುಲ್ಪದ ವಾರ್ಷಿಕ ಸರಾಸರಿ ಉಷ್ಣಾಂಶ 22.9 °C (73.1 °F). ಸಾಮಾನ್ಯವಾದ್ ಅರೆಗಾಲಡ್ದಾವರ ಎಚ್ಚ ಉಷ್ಣಾಂಶ ಎಪ್ರಿಲ್ ತಿಂಗೊಲುಡು ೩೧.೫೭ ಡಿಗ್ರಿ ಸೆ. ಇತ್ಂಡ, ಚಲೀಗಾಲಡ್ದಾವರ ಕಡಮೆ ಉಷ್ಣಾಂಶ ೨೩.೧೨ ಡಿಗ್ರಿ ಇಪ್ಪುಂಡು. ವಾರ್ಷಿಕ ಅಂದಾಜಿ 960 ಮಿಲಿಮೀಟರ್ ಬರ್ಸ ಬರ್ಪುಂಡು. in). ಅರೆಗಾಲ ಬುಕ್ಕೊ ಚಳಿಗಾಲಡ್ ಉಷ್ಣಾಂಶ ಸಾಮಾನ್ಯವಾದ್ 16°C ಡ್ದ್ 34°C ಮುಟ್ಟ ಉಪ್ಪುಂಡು. (61°F ಡ್ದ್ 93°F ಮುಟ್ಟ). |website=Weather Spark |access-date=2025-08-14}}  ಚಳಿಗಾಲ (ನವೆಂಬರ್ ಡ್ದ್ ಫೆಬ್ರವರಿ ಮುಟ್ಟ), ಅರಗಾಲ (ಮಾರ್ಚ್ ಡ್ದ್ ಮೇ ಮುಟ್ಟ), ಬುಕ್ಕೊ ಮರಿಯಾಲ (ಜೂನ್ ಡ್ದ್ ಅಕ್ಟೋಬರ್ ಮುಟ್ಟ) ಇಪ್ಪುಂಡು. ಆಂಡಲಾ ಪಿರವುದ ಕೆಲವು ವರ್ಸೊಲೆಡ್ ನಗರೀಕರಣ ಬುಕ್ಕೊ ಪರಿಸರ ಮಾಲಿನ್ಯಡ್ದಾವರ ಮುಲ್ಪದ ಹವಾಮಾನೊಡು ಎಚ್ಚ ಬದಲಾವಣೆ ಆಪುನ ತೋಜುಂಡು.
 ಉಲ್ಲೇಕ 

ವರ್ಗೊ:ಕರ್ನಾಟಕದ ಜಿಲ್ಲೆಲು